
Előterjesztés Zalakaros Város Önkormányzata Képviselőtestülete 2023. szeptember 21-én tartandó ülésére
Tárgy: A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosítása
Előterjesztést készítette: Torma László aljegyző
Tisztelt Képviselőtestület! 

Zalakaros Város Önkormányzat Képviselőtestületének 7/2021. (VI.7.) önkormányzati rendelete szabályozza a települési támogatások és a személyes gondoskodást nyújtó ellátások rendjét.
A szociális igazgatásról és szociális ellátásokról szóló 1993. évi III. törvény (a továbbiakban: Szt.) módosítása 2023. január 1-jétől bevezette a szociális vetítési alapfogalmat. A szociális juttatások megállapításának alapja az Szt. módosítása előtt az öregségi nyugdíj mindenkori legkisebb összege, vagyis az öregségi nyugdíjminimum volt. Ez azt jelentette, hogy az egyes szociális juttatások mértéke az öregségi nyugdíjminimumhoz igazodott. Ezen a „viszonyítási alapon” változtatott a törvény, a szociális juttatások mértékét 2023. január 1-jétől a szociális vetítési alap összege határozza meg. 
A Magyarország 2023. évi központi költségvetéséről szóló 2022. évi XXV. törvény 71.§ (5) bekezdése a szociális vetítési alap összegét – a nyugdíjminimumhoz hasonlóan- a 2023. évben 28.500 Ft-ban állapította meg. 
A szociális vetítési alap bevezetésével az öregségi nyugdíj mindenkori legkisebb összege helyébe viszonyítási alapként a szociális vetítési alap lépett. 

A fenti magasabb szintű jogszabályi változások miatt a települési önkormányzatok helyi szociális ellátásokról alkotott önkormányzati rendeleteinek módosítása vált szükségessé. 

2015 március 1-jén lépett hatályba – a helyi szociális támogatásokra vonatkozó központi jogszabályok változása miatt- a települési támogatás megállapításának, kifizetésének, folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015 (II.26.) önkormányzati rendelete. 2021-ben a Zala Megyei Kormányhivatal szakmai segítségnyújtása, valamint a saját hatáskörben végrehajtott felülvizsgálat alapján elkészült az önkormányzati rendelet felülvizsgálata. Mivel a 2015-ben megalkotott rendelet számos módosításon esett át, illetve 2021. április 1-jétől az Integrált Jogalkotási Rendszer LocLex alrendszerében történik a megalkotott rendeletek és az egységes szerkezetbe foglalt rendeletek közzététele, az említett két ok indokolta a meglévő rendelet módosítása helyett egy új, áttekinthető egységes önkormányzati rendelet megalkotását.
A települési támogatásra vonatkozó szabályok 2015. március 1-jei hatálybalépése óta a rendeletben az egyes támogatásokra történő jogosultságot megalapozó jövedelemhatárok emelésére egyetlen támogatás esetében sem került sor, miközben az elmúlt 8 alatt a jövedelmek, valamint a nyugdíjak jelentős mértékben emelkedtek, és ezzel egyidejűleg a megélhetés költségei is emelkedtek. A nettó átlagjövedelmek emelkedésének megfelelően annak érdekében, hogy az egyes támogatási formák a rászorulók részére elérhetővé váljanak, indokolttá vált a jelenleg hatályban lévő jövedelemhatárok hozzáigazítása az elmúlt évek nyugdíj és egyéb jövedelmek emelkedéséhez.
A következő táblázat számszerűsítve tartalmazza a jelenlegi támogatási formák egy főre jutó jövedelemhatárait, illetve a javasolt egy főre jutó jövedelemhatárokat:

	Támogatási formák
	Hatályos egy főre jutó jövedelemhatárok
	Javasolt egy főre jutó jövedelemhatárok

	Iskoláztatási támogatás
	57 000 Ft (öregségi nyugdíjminimum 2 szerese)
	128 250 Ft (szociális vetítési alap 4,5 szerese); egyedülálló esetén 142 500 Ft (szociális vetítési alap 5 szöröse)

	Beteggondozási támogatás
	42 750 Ft ((öregségi nyugdíjminimum másfélszerese); egyedülálló esetén 57 000 Ft (öregségi nyugdíjminimum 2 szerese)
	57 000 Ft (szociális vetítési alap 2 szerese); egyedülálló esetén 71 250 Ft (szociális vetítési alap 2,5 szerese)

	Gyógyszerköltség támogatás
	57 000 Ft (öregségi nyugdíjminimum 2 szerese); egyedülálló esetén 71 250 Ft (öregségi nyugdíjminimum 2,5 szerese)
	85 500 Ft (szociális vetítési alap 3 szorosa); egyedülálló esetén 114 000 Ft (szociális vetítési alap 4 szerese)

	Lakásfenntartási támogatás
	71 250 Ft (öregségi nyugdíjminimum 2,5 szerese)
	114 000 Ft (szociális vetítési alap 4 szerese)

	Temetési támogatás
	85 500 Ft (öregségi nyugdíjminimum 3 szorosa)
	99 750 Ft (szociális vetítési alap 3,5 szerese); egyedülálló esetén 114 000 Ft (szociális vetítési alap 4 szerese)

	Eseti rendkívüli települési támogatás
	57 000 Ft (öregségi nyugdíjminimum 2 szerese); egyedülálló esetén 71 250 Ft (öregségi nyugdíjminimum 2,5 szerese)
	85 500 Ft (szociális vetítési alap 3 szorosa); egyedülálló esetén 114 000 Ft (szociális vetítési alap 4 szerese)


Az előterjesztés a temetési támogatás esetében a támogatás emelésére is javaslatot tesz. A támogatás mértéke jelenleg az öregségi nyugdíjminimum (28 500 Ft) összegével azonos, a módosítás 50 000 Ft-ban javasolja a támogatás mértékét megállapítani.

A fentiekre tekintettel az alábbi rendelettervezetet javasolja az előterjesztés a Képviselőtestületnek elfogadásra.
Rendeleti javaslat:

Zalakaros Város Önkormányzata Képviselő-testülete megalkotja a …../2023 (……) önkormányzati rendeletét a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról.
Zalakaros, 2023. szeptember 11.


                    
                                                                                                      Novák Ferenc





        polgármester
Zalakaros Város Önkormányzata Képviselő- testületének   …./2023.(…..) önkormányzati rendelete a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról
Zalakaros Város Önkormányzat Képviselő-testülete a szociális ellátásokról szóló 1993. évi III. törvény 25. § (3) bekezdés b) pontjában kapott felhatalmazás alapján, Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1.§
A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet 11.§ (9) bekezdése helyébe az alábbi rendelkezés lép:

„(9) A (8) bekezdés b) pontja szerinti TM kiszámítása a 15. mellékletben meghatározott módon történik.

2.§

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet az 1. melléklet szerinti 15. melléklettel egészül ki.

3. §

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet

1.
4. § (2) bekezdésében az „a mindenkori öregségi nyugdíjminimum összegének másfélszeresét, egyéb esetben a nyugdíjminimum összegét” szövegrész helyébe a „szociális vetítési alap összegének másfélszeresét, egyéb esetben a szociális vetítési alap összegét” szöveg,

2.
7. § (1) bekezdésében az „az öregségi nyugdíjminimum kétszeresét” szövegrész helyébe az „a szociális vetítési alap összegének 400%-át, egyedülálló esetén 500 %-át” szöveg,

3.
7. § (3) bekezdésében az „az öregségi nyugdíjminimum 50%-a, közép- és felsőfokú oktatásban részesülő gyermek esetén legfeljebb az öregségi nyugdíjminimum 60%-a” szövegrész helyébe az „a szociális vetítési alap összegének 50%-a, közép- és felsőfokú oktatásban részesülő gyermek esetén legfeljebb a szociális vetítési alap összegének 60%-a” szöveg,

4.
8. § (1) bekezdés b) pontjában az „az öregségi nyugdíj mindenkori legkisebb összegének 150 %-át, egyedülálló esetén 200 %-át” szövegrész helyébe az „a szociális vetítési alap összegének 200 %-át, egyedülálló esetén 250 %-át” szöveg,

5.
9. § (1) bekezdés a) pontjában az „az öregségi nyugdíjminimum 200 % egyedülálló esetén 250 %” szövegrész helyébe az „a szociális vetítési alap összegének 300 %-át, egyedülálló esetén 400 %-át” szöveg,

6.
9. § (1) bekezdés b) pontjában a „nyugdíjminimum” szövegrész helyébe a „szociális vetítési alap” szöveg,
7.
10. § (3) bekezdésében az „az öregségi nyugdíjminimum” szövegrész helyébe az „a szociális vetítési alap összegének” szöveg,

8.
10. § (9) bekezdés a) pontjában az „öregségi nyugdíjminimum” szövegrész helyébe az „a szociális vetítési alap összegének” szöveg,

9.
10. § (9) bekezdés b) pontjában az „öregségi nyugdíjminimum” szövegrész helyébe az „a szociális vetítési alap összegének” szöveg,

10.
10. § (9) bekezdés c) pontjában az „öregségi nyugdíjminimum” szövegrész helyébe az „a szociális vetítési alap összegének” szöveg,
11.
10. § (9) bekezdés d) pontjában az „öregségi nyugdíjminimum” szövegrész helyébe az „a szociális vetítési alap összegének” szöveg,
12.
11. § (3) bekezdésében az „az öregségi nyugdíj mindenkori legkisebb összegének 250%-át” szövegrész helyébe az „a szociális vetítési alap összegének 400 %-át” szöveg,

13.
11. § (8) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,     
14.
13. § (1) bekezdés a) pontjában az „az öregségi nyugdíj mindenkori legkisebb” szövegrészek helyébe az „a szociális vetítési alap” szöveg,

15.
13. § (2) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

16.
14. § (1) bekezdés a) pontjában az „az öregségi nyugdíj mindenkori legkisebb” szövegrészek helyébe az „a szociális vetítési alap” szöveg,
17.
14. § (2) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

18.
15. § (2) bekezdésében az „az öregségi nyugdíjminimum mindenkori legkisebb összegének háromszorosát” szövegrész helyébe az „a szociális vetítési alap összegének 350 %-át, egyedülálló esetén 400 %-át” szöveg,
19.
15. § (5) bekezdésében az „a mindenkori öregségi nyugdíjminimum összegével azonos” szövegrész helyébe az „50.000 Ft” szöveg,

20.
17. § (1) bekezdésében a „mindenkori saját jogú öregségi nyugdíj legkisebb összegének 200%- át” szövegrész helyébe a „szociális vetítési alap összegének 300 %-át” szöveg,
21. 
17. § (2) bekezdésében a „mindenkori saját jogú öregségi nyugdíj legkisebb összegének 250%- át” szövegrész helyébe a „szociális vetítési alap összegének 400 %-át” szöveg,
22.
17. § (3) bekezdésében az „az öregségi nyugdíjminimum” szövegrész helyébe az „a szociális vetítési alap” szöveg,
23.
17. § (4) bekezdésében az „az öregségi nyugdíjminimum” szövegrész helyébe az „a szociális vetítési alap” szöveg,
24.
18. § (1) bekezdésében az „az öregségi nyugdíjminimum” szövegrész helyébe az „a szociális vetítési alap összegének” szöveg,
25.
18. § (2) bekezdés a) pontjában az „az öregségi nyugdíjminimum” szövegrész helyébe az „a szociális vetítési alap összegének” szöveg,
26.
18/A. § (1) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,
27.
19. § (3) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg
lép.

4. §

A rendelet a kihirdetését követő napon lép hatályba.
            
             Novák Ferenc                                                Horváth Attila   

              

 polgármester                                                         jegyző
1. melléklet
15. melléklet

TM kiszámításának módja

ahol a J a jogosult háztartásában egy fogyasztási egységre jutó havi jövedelmet, az SZVA pedig a szociális vetítési alap összegét jelöli. A TM-et századra kerekítve kell meghatározni.
Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján
A rendelet-tervezet címe: Zalakaros Város Önkormányzata Képviselő- testületének…./2023 (…) önkormányzati rendelete a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról

Társadalmi-gazdasági, költségvetési hatása: Egyrészt technikai jellegű módosítást tartalmaz, a szociális vetítési alap bevezetésével az öregségi nyugdíj mindenkori legkisebb összege helyébe viszonyítási alapként a szociális vetítési alap lépett. Másrészt a rendeletben meghatározott támogatási formák esetében a jövedelemhatár emelése nyomán a legrászorultabbak nagyobb számban és mértékben tudják majd igénybe venni a támogatásokat. A jövedelemhatár emelésre az önkormányzat gazdasági teherbíró képességének a mértékét figyelembe véve kerül sor.
Környezeti, egészségi következményei: A rendeletben foglaltak végrehajtásának környezetre gyakorolt hatása nincs.
 Adminisztratív terheket befolyásoló hatása: Nincs. 
Egyéb hatása: Nincs.
A rendelet megalkotásának szükségessége: Egyrészt a magasabb szintű jogszabályoknak való megfelelés, másrészt a módosítást a jövedelmi rászorultsági viszonyokban bekövetkezett változások indokolják. 
A rendelet megalkotása elmaradása esetén várható következmények: A jogalkotás elmaradása esetén a Kormányhivatal részéről törvényességi felügyeleti intézkedés várható. Másrészt a rendelet módosítása nélkül tovább csökkenne a települési támogatásokat igénybe venni képes személyek száma.
A rendelet alkalmazásához szükséges feltételek:

                                          - személyi: nem igényel további személyi feltételeket
- szervezeti: a jelenlegi szervezeti struktúrában a feltételek biztosítottak
- tárgyi: nem igényel további tárgyi erőforrásokat
- pénzügyi: nem igényel további pénzügyi erőforrásokat
Indokolás a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításához
Általános indokolás

A szociális igazgatásról és szociális ellátásokról szóló 1993. évi III. törvény (a továbbiakban: Szt.) módosítása 2023. január 1-jétől bevezette a szociális vetítési alap fogalmat. A szociális juttatások megállapításának alapja az Szt. módosítása előtt az öregségi nyugdíj mindenkori legkisebb összege, vagyis az öregségi nyugdíjminimum volt. Ez azt jelentette, hogy az egyes szociális juttatások mértéke az öregségi nyugdíjminimumhoz igazodott. Ezen a „viszonyítási alapon” változtatott a törvény, a szociális juttatások mértékét 2023. január 1-jétől a szociális vetítési alap összege határozza meg. 

A Magyarország 2023. évi központi költségvetéséről szóló 2022. évi XXV. törvény 71.§ (5) bekezdése a szociális vetítési alap összegét – a nyugdíjminimumhoz hasonlóan- a 2023. évben 28.500 Ft-ban állapította meg. 

A szociális vetítési alap bevezetésével az öregségi nyugdíj mindenkori legkisebb összege helyébe viszonyítási alapként a szociális vetítési alap lépett. 

A fenti magasabb szintű jogszabályi változások miatt a települési önkormányzatok helyi szociális ellátásokról alkotott önkormányzati rendeleteinek módosítása vált szükségessé. 

A települési támogatásra vonatkozó szabályok 2015. március 1-jei hatálybalépése óta a rendeletben az egyes támogatásokra történő jogosultságot megalapozó jövedelemhatárok emelésére egyetlen támogatás esetében sem került sor, miközben az elmúlt 8 alatt a jövedelmek, valamint a nyugdíjak jelentős mértékben emelkedtek, és ezzel egyidejűleg a megélhetés költségei is emelkedtek. A nettó átlagjövedelmek emelkedésének megfelelően annak érdekében, hogy az egyes támogatási formák a rászorulók részére elérhetővé váljanak, indokolttá vált a jelenleg hatályban lévő jövedelemhatárok hozzáigazítása az elmúlt évek nyugdíj és egyéb jövedelmek emelkedéséhez.

Részletes indokolás

1.§-hoz

Technikai jellegű módosítást tartalmaz, a lakásfenntartási támogatás kiszámításának képletét mellékletbe javasolja helyezni a módosítás.
2.§-hoz

A javaslat szerint új melléklettel egészül ki a rendelet, a lakásfenntartási támogatás kiszámításának képletét tartalmazza, amit eddig a rendelet 11.§ (9) bekezdése tartalmazott.
3. §-hoz

A módosítási javaslatok két csoportra oszthatók:

- A szociális vetítési alap bevezetésével az öregségi nyugdíj mindenkori legkisebb összege helyébe viszonyítási alapként a szociális vetítési alap lépett. 

- Az egyes támogatásokra történő jogosultságot megalapozó jövedelemhatárok emelésére vonatkozó javaslatokat tartalmazza, illetve a temetési támogatás esetében a támogatás összegének emelésére tartalmaz javaslatot.
4. §-hoz

Hatályba léptető rendelkezést tartalmaz.
Zalakaros, 2023. szeptember 11.







                     Horváth Attila 
                                                                                                               jegyző

